Dobrý deň,
Ak je vývoj Vašej dcérky v poriadku a nepreferuje chôdzu po špičkách, tak papučky na doma nie sú potrebné. Aj keď píšete, že viac času trávi na nohách, určite tie polohy mení. Napr. pri štvornožkovaní sa chodidlo položí nártom na podložku a pozitívne to vplýva na tvorenie klenby a tam by nám papučky obmedzovali tento pohyb. Postačí niečo v čom sa jej nebude šmýkať a nebude jej chladno. Vonku sú potrebné topánky s pevnou pätou a ohybnou prednou časťou topánky.
Pekný deň